ไฟแนนซ์ทูเดย์
ชีพจรเศรษฐกิจช่วงนี้เต้นช้าลง เพราะใกล้วันหยุดยาวในเทศกาลสงกรานต์ นายแบงก์หลายคนแพ็กกระเป๋าบินพาครอบครัวหนีร้อนไปพักผ่อนกันแล้ว
8 เม.ย. 2560

...ชีพจรเศรษฐกิจช่วงนี้เต้นช้าลง เพราะใกล้วันหยุดยาวในเทศกาลสงกรานต์ นายแบงก์หลายคนแพ็กกระเป๋าบินพาครอบครัวหนีร้อนไปพักผ่อนกันแล้ว...อยู่ใกล้ บัณฑูร ล่ำซำ ประธานกรรมการ ธนาคารกสิกรไทย ไปหน่อย ทำให้ ลักษมันตร์ บุนนาค มือขวาผู้ดูแลกิจการที่มีชื่อว่า “พูคา” ทั้งหมดของคุณปั้น หันมาเขียนหนังสือ “ฮักแรกภพ” ตามรอย “สิเน่หา มนตรา แห่งลานนา” ที่คุณปั้นบรรจงเขียนจากใจฟังชื่อแล้วอาจจะงงว่าลักษมันตร์คือใคร เจ้าตัวแจงไว้ในประวัติผู้เขียนอย่างละเอียดว่า “ผมเป็นลูกนายชยา น้องชายของลภา เป็นสามีของดัยนา เป็นพ่อของญารินดากับดณีญา เป็นตาของไทรยังไงล่ะ” ถ้ายังงงอีก ช.ชดา ขอบอกว่า ลักษมันตร์เป็นสามีที่เลิฟของ ดัยนา บุนนาค ประธานกรรมการตรวจสอบ ธนาคารเกียรตินาคินยังไงล่ะ สนใจอยากอ่าน ก็ไม่ใช่จะเดินไปซื้อได้ง่ายๆ หนังสือนี้มีขายที่ี่บ้านหลวงธนา หน้าวัดภูมินทร์ โรงแรมพูคาน่านฟ้า เท่านั้น ใครมีโอกาสขึ้นไปเที่ยวน่านก็ลองตามหาดู